PATVIRTINTA

Panevėžio rajono Krekenavos

Mykolo Antanaičio gimnazijos direktoriaus 2013 m. rugpjūčio 30 d. įsakymu Nr. V-295

**KREKENAVOS MYKOLO ANTANAIČIO GIMNAZIJOS**

**NEFORMALIOJO VAIKŲ ŠVIETIMO ORGANIZAVIMO  TVARKA**

**I. PASKIRTIS**

1. Neformalusis vaikų švietimas – tai kryptinga veikla vaikų  pažinimui, lavinimuisi, saviraiškos poreikių tenkinimui, specifinių gebėjimų, asmeninėms, socialinėms ir profesinėms kompetencijoms ugdyti. Ši veikla mokiniams nėra privaloma ir laisvai pasirenkama.
2. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Žin., 2006, Nr. 4-115; 2012, Nr. 42-2102).

**II. NEFORMALIOJO ŠVIETIMO TIKSLAS**

1. Lavinti mokinių gabumus įvairiapusėje (meninėje, kūrybinėje, sportinėje, kalbinėje, gamtinėje, pažintinėje) veikloje.

**III. UŽDAVINIAI**

1. Užtikrinti, kad būtų įvairių neformaliojo vaikų švietimo veiklų pasiūla.
2. Sudaryti mokiniams sąlygas dalyvauti pasirinktoje neformaliojo vaikų švietimo veikloje (pamokų tvarkaraštis, autobusų tvarkaraštis, neformaliojo švietimo ųžsiėmimų tvarkaraštis).

**IV. NEFORMALIOJO ŠVIETIMO ORGANIZAVIMAS**

1. Gimnazija kiekvienų mokslo metų pabaigoje ištiria ir įvertina neformaliojo švietimo poreikius, prireikus juos tikslina mokslo metų pradžioje.
2. Valandos skiriamos, atsižvelgiant  į mokinių pageidavimus, klasių komplektų skaičių, švietimo organizavimo tradicijas ir turimas mokinio krepšelio lėšas.
3. Neformaliojo švietimo vadovai parengia neformaliojo vaikų švietimo programos projektus iki gegužės 15 d.
4. Neformalusis švietimas vykdomas pagal vieneriems metams parengtą veiklos programą. (1 priedas)
5. Mokinių skaičius neformaliojo švietimo grupėje ne mažiau kaip 7 mokiniai.
6. Neformaliojo švietimo veiklą koordinuoja neformaliojo švietimo organizatorius.
7. Neformalusis švietimas organizuojamas po pamokinės veiklos.
8. Vieno užsiėmimo trukmė 45 minutės, 1–oje klasėje 35 min.
9. Gimnazijos internetiniame puslapyje skelbiama informacija apie mokinių neformaliojo švietimo pasiekimų rezultatus, renginius, vykdomus projektus ir kita.
10. Vykdoma mokinių, dalyvaujančių gimnazijos neformaliojo vaikų švietimo veikloje, apskaita.
11. Neformaliojo švietimo grupės už veiklą atsiskaito gegužės-birželio mėnesiais.
12. Neformaliojo vaikų švietimo veikla mokinių atostogų metu nevykdoma.

**V. NEFORMALIOJO ŠVIETIMO DOKUMENTAI IR JŲ PRIEŽIŪRA**

1. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 (Žin., 2004, Nr. 98-3663; 2011, Nr. 88-4219).
2. Neformaliojo vaikų švietimo programas tvirtina gimnazijos direktoriaus.
3. Programą sudaro šios dalys:
	1. bendrosios nuostatos (programos pavadinimas, programos regėjai (vardas, pavardė), jų kvalifikacija, programos trukmė, dalyviai, mokinių amžius ar klasė.);
	2. ugdomos kompetencijos;
	3. tikslas ir uždaviniai, metodai, priemonės programai įgyvendinti;
	4. turinys (veiklos aprašas);
	5. vaikų pasiekimų ir pažangos vertinimas.
4. Veiklos programos pabaigoje vadovas parašo bendrą valandų skaičių, skirtą veiklai per metus.
5. Neformaliojo švietimo organizatorius parengia neformaliojo švietimo veiklos tvarkaraštį.
6. Neformaliojo švietimo veikla fiksuojama elektroniniame dienyne, laikantis dienyno pildymo reikalavimų.
7. Jeigu keičiasi grupės užsiėmimo laikas, vadovas žodžiu suderina su neformaliojo švietimo organizatoriumi, kitu atveju pasikeitimas tvirtinamas direktoriaus įsakymu.
8. Jeigu mokinys dalyvauja renginyje, tą savaitę jis gali praleisti neformaliojo švietimo užsiėmimą.
9. Elektroninio dienyno priežiūrą vykdo neformaliojo švietimo organizatorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_